[4] 24:20 = விப 21:23-25; இச 19:21; மத் 5:38.  [5] 24:22  = எண் 15:16.  அதிகாரம் 25 ஏழாம் ஆண்டு - ஓய்வின் ஆண்டு(இச 15:1-11)'' 1 ஆண்டவர் சீனாய் மலையில் மோசேயிடம் கூறியது: 2 நீ இஸ்ரயேல் மக்களிடம் கூறவேண்டியது: நான் உங்களுக்கு வழங்கும் நாட்டில் நீங்கள் வந்து சேரும்போது, நாடு ஆண்டவருக்கென்று ஓய்வு நாளைக் கொண்டாட வேண்டும். 3 ஆறு ஆண்டுகள் வயலைப் பயிரிட்டுத் திராட்சைக் கொடிகளைக் கிளைநறுக்கி அவற்றின் பலனைச் சேர்ப்பாய். 4 ஏழாம் ஆண்டு ஆண்டவருக்காக ஓய்ந்திருக்கும் ஆண்டு. நிலத்துக்கும் ஓய்வு வேண்டும். வயலைப் பயிரிடாமலும், திராட்சைக் கொடிகளைக் கிளைநறுக்காமலும் இருங்கள்.